కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Sydney Test: ఇషాంత్ ఔట్, అశ్విన్ డౌట్.. 13 మందితో కూడిన జట్టు ప్రకటన
సిడ్నీ టెస్ట్ కోసం బీసీసీఐ 13 మంది ఆటగాళ్లతో కూడిన జట్టును ప్రకటించింది. ఇషాంత్ శర్మ స్థానంలో ఉమేశ్ యాదవ్‌‌ను ఎంపిక చేయడం ఆశ్చర్యపర్చింది. చివరి టెస్టులో అశ్విన్ ఆడటం అనుమానంగా మారింది.
Samayam Telugu | Updated:
Jan 2, 2019, 12:08PM IST
Sydney Test: ఇషాంత్ ఔట్, అశ్విన్ డౌట్.. 13 మందితో కూడిన జట్టు ప్రకటన
హైలైట్స్
సిడ్నీ టెస్టు కోసం 13 మందితో కూడిన జట్టును ప్రకటించిన బీసీసీఐ
ఇషాంత్ శర్మ స్థానంలో ఉమేశ్ యాదవ్
అశ్విన్‌ను ఎంపిక చేసినా ఆడేది అనుమానమే, 13 మందిలో ముగ్గురు స్పెషలిస్ట్ స్పిన్నర్లు.
సిడ్నీ టెస్టు కోసం 13 మందితో కూడిన భారత జట్టును బీసీసీఐ ప్రకటించింది. ఫామ్‌లో ఉన్న ఇషాంత్ శర్మ స్థానంలో ఉమేశ్ యాదవ్‌కు స్థానం కల్పించారు. కుమార్తెను చూడటం కోసం ముంబై వచ్చిన రోహిత్ శర్మ స్థానంలో కేఎల్ రాహుల్‌కు పిలుపునిచ్చిన సెలక్టర్లు.. కుల్దీప్ యాదవ్‌కు అవకాశం కూడా కల్పించారు. ఫిట్‌నెస్ నిరూపించుకోవడంలో ఇబ్బంది పడుతోన్న అశ్విన్‌ను కూడా సిడ్నీ టెస్టుకు ఎంపిక చేయడం ఆశ్చర్యం కలిగించింది. జట్టు ప్రకటనకు ముందు అశ్విన్ తుది టెస్టుకు దూరమైనట్టు మీడియా మేనేజర్ ప్రకటించారు. కానీ అంతలోనే అశ్విన్ పేరు 13 మంది ఆటగాళ్ల జాబితాలో ఉండటం గమనార్హం.
గతేడాది టెస్టుల్లో అత్యధిక వికెట్లు తీసిన భారత పేస్ త్రయంలో ఒకడిగా నిలిచిన ఇషాంత్ శర్మ పక్కటెముకల గాయం కారణంగా చివరి టెస్టుకు దూరమైనట్టు తెలుస్తోంది. అశ్విన్‌‌కు తుది జట్టులో స్థానం కల్పించే విషయమై గురువారం ఉదయం నిర్ణయం తీసుకుంటామని బీసీసీఐ ట్విట్టర్‌లో పేర్కొంది. 13 మందితో కూడిన జట్టులో ముగ్గురు స్పెషలిస్ట్ స్పిన్నర్లు ఉండటం గమనార్హం.
India name 13-man squad for SCG Test: Virat Kohli (C), A Rahane (VC), KL Rahul, Mayank Agarwal, C Pujara, H Vihari,… https://t.co/YTneu28dHy
&mdash; BCCI (@BCCI) 1546398562000
జట్టు:
విరాట్ కోహ్లి (కెప్టెన్), అజింక్య రహానే (వైస్ కెప్టెన్), కేఎల్ రాహుల్, మయాంక్ అగర్వాల్, చటేశ్వర్ పుజారా, హనుమ విహారి, రిషబ్ పంత్, రవీంద్ర జడేజా, మహ్మద్ షమీ, జస్‌ప్రీత్ బుమ్రా, కుల్దీప్ యాదవ్, ఉమేశ్ యాదవ్, అశ్విన్.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.